PATVIRTINTA

 Rokiškio pagrindinės mokyklos

 2016 m. gruodžio 30 d. įsakymu Nr. V-77

**ROKIŠKIO PAGRINDINĖS MOKYKLOS MOKINIŲ IR DARBUOTOJŲ MAITINIMO ORGANIZAVIMO TVARKOS APRAŠAS**

1. **BENDROSIOS NUOSTATOS**

1. Rokiškio pagrindinės mokyklos (toliau-Mokykla ) mokinių ir darbuotojų maitinimo organizavimo tvarkos aprašas (toliau-Aprašas) nustato Mokyklos mokinių ir darbuotojų maitinimo organizavimo ir atsiskaitymo už maitinimą tvarką.
2. Mokykla mokinių maitinimą organizuoja vadovaudamasi Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašu, patvirtintu Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“
3. Mokykla nemokamą mokinių maitinimą organizuoja vadovaudamasi Lietuvos Respublikos socialinės paramos mokiniams įstatymo nustatyta tvarka ir atvejais, Rokiškio rajono savivaldybės tarybos 2016 m. gegužės 27 d. sprendimu Nr. TS-124 „ Dėl socialinės paramos mokiniams tvarkos aprašo ir mokinių nemokamo maitinimo mokyklose tvarkos aprašo patvirtinimo“ bei pagal Rokiškio rajono savivaldybės administracijos Socialinės paramos ir sveikatos skyriaus pateiktus mokinių sąrašus.
4. Mokestis už Mokyklos mokinių ir darbuotojų maitinimą nustatomas vadovaujantis Rokiškio rajono savivaldybės Tarybos 2016 m. gruodžio 28 d. sprendimu Nr. TS- 209 „Dėl Rokiškio rajono švietimo įstaigų teikiamų paslaugų kainų ir gaunamų lėšų panaudojimo tvarkos patvirtinimo“.

**II. MAITINIMO ORGANIZAVIMAS**

5. Mokykloje mokiniams ir darbuotojams priešpiečiai ir pietūs gaminami Mokyklos virtuvėje.
6. Mokiniams priešpiečiai ir pietūs pateikiami Mokyklos tvarkaraštyje nustatytų pertraukų metu.
7. Mokyklos darbuotojai priešpiečius ir/ar pietus užsisako iš anksto.
8. Mokinių atostogų metu Mokyklos mokinių ir darbuotojų maitinimas neorganizuojamas.
9. Atsiskaitymas už maitinimo paslaugas:
9.1. už Mokyklos mokinių maitinimą atsiskaito mokinių tėvai pagal atskirai sudarytas atsiskaitymo už mokinių maitinimą sutartis ir pateikiamus mokėjimo kvitus, už kiekvieną mėnesį iki sekančio mėnesio 10 d.;
9.2. už maitinimo paslaugas Mokyklos darbuotojai atsiskaito iki sekančio mėnesio 10 d. pagal pateiktus mokėjimo kvitus.
9.3. mokėjimo kvitus išrašo ir pateikia mokėtojams Mokyklos slaugytojas.
9.4. už maitinimo paslaugas galima atsiskaityti grynais pinigais Mokyklos slaugytojui arba pavedimu į nurodytą Mokyklos sąskaitą.
10. Mokyklos slaugytojas surinktus grynus pinigus už maitinimą per tris darbo dienas įneša į nurodytą Mokyklos sąskaitą.
11. Už Mokyklos materialinių vertybių kiekinės-suminės apskaitos vedimą atsakingas Mokyklos slaugytojas.

**III. MOKINIŲ NEMOKAMO MAITINIMO ORGANIZAVIMAS**

12. Už mokinių nemokamo maitinimo Mokykloje koordinavimą atsakingas mokyklos socialinis
pedagogas, už atsiskaitymą su maitinimo paslaugos tiekėju, informacijos ir ataskaitų Rokiškio rajono savivaldybės administracijai apie mokinių nemokamam maitinimui panaudotų lėšų pateikimą – Rokiškio rajono savivaldybės administracijos centralizuotos buhalterinės apskaitos skyriaus paskirtas buhalteris.
13. Nemokamas maitinimas mokiniui skiriamas arba nutraukiamas kitą dieną nuo
Rokiškio rajono savivaldybės administracijos Socialinės paramos ir sveikatos skyriaus vedėjo sprendimo gavimo mokykloje dienos.
14. Socialinis pedagogas, gavęs Rokiškio rajono savivaldybės administracijos Socialinės
paramos ir sveikatos skyriaus vedėjo sprendimą dėl socialinės paramos mokiniui skyrimo ar nutraukimo, informuoja apie tai mokinio klasės vadovą ir mokinio tėvus (globėjus).
15. Nemokamas maitinimas mokykloje teikiamas mokymosi dienomis bei vasaros atostogų metu organizuojamose dieninėse vasaros poilsio stovyklose.
16. Mokiniams išvykus į ekskursiją visai dienai, išduodamas sausas maisto davinys.
17. Mokiniui sergant ar dėl kitų priežasčių nelankant mokyklos, nemokamas maitinimas neskiriamas ir nekompensuojamas už praėjusį laikotarpį. Mokiniams vietoje nemokamo maitinimo negali būti išmokami pinigai.
18. Kiekvieno mokslo metų mėnesio pabaigoje Mokyklos socialinis pedagogas panaudotas nemokamo maitinimo lėšas sutikslina su Mokyklos slaugytoju ir duomenis pateikia Rokiškio rajono savivaldybės administracijos centralizuotos buhalterinės apskaitos skyriaus buhalterijai ir pateikia informaciją SPIS duomenų bazėje.

**IV.BAIGIAMOSIOS NUOTATOS**

19. Maitinimo organizavimo kontrolę vykdo Mokyklos direktoriaus pavaduotojas administracijai ir ūkiui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

﻿